Diari Oficial de la Generalitat Valenciana


Sumari del DOGV 3968, del 28-03-2001 (2001/2095)

ORDRE de 5 de març de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, del solar i de l'edifici construït sobre aquest, situat en la partida del Mal Pas, polígon industrial Alqueria del Moret, de Picanya (València), destinat a centre de Formació Professional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2095


Data del document
:   05-03-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Picanya
    * propietat immobiliària
    * cultura regional

ORDRE de 5 de març de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, del solar i de l'edifici construït sobre aquest, situat en la partida del Mal Pas, polígon industrial Alqueria del Moret, de Picanya (València), destinat a centre de Formació Professional. [2001/M2095]
  
Mitjançant escriptura pública d'acceptació de cessió gratuïta atorgada pel notari de València el senyor Fernando Pérez Narbón, el número 226 del seu protocol, el dia 30 de gener de 2001, la Generalitat Valenciana va adquirir el dret de propietat sobre el solar, i l'edifici construït sobre aquest, situat en la partida del Mal Pas, polígon industrial Alqueria de Moret, de Picanya (València), i que consta en l'Inventari General de Béns i Drets de la Generalitat Valenciana amb el número A02/46/193/0006 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat per a ser destinat a centre d'Ensenyament Secundari.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana el solar, i l'edifici construït sobre aquest, situat en la partida del Mal Pas, polígon industrial Alqueria de Moret, de Picanya (València), destinat a centre de Formació Professional, que consta en l'Inventari General de Béns i Drets de la Generalitat Valenciana amb el codi A02/46/193/0006 i que confronta: nord, carrer de la Séquia de Favara; sud façana principal, avinguda de l'Alqueria de Moret; est, resta de la finca matriu de la qual es segregà; oest, resta de la finca matriu, camí enmig i carrer de la Séquia de Quart.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura i Educació, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura i Educació designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 5 de març de 2001
  
El conseller d'Economia, Hisenda i Ocupació,